# Usipa

L'usipa és la preparació alimentària que es duu a terme amb l'espècie de peix Engraulicypris sardella, molt semblant a la sardina i que es troba en grans bancs de pesca al llac Malawi. És tradicional de les gastronomies de Malawi i Moçambic i molt sovint s'acompanya de nsima, que és l'aliment bàsic de la nació malawiana.
L'usipa es tracta simplement de la venda com a peix sec d'E. sardella i, per tant, després de dur-hi a terme un procés manual o industrial d'assecatge al sol, tot i que també de manera creixent via la tècnica de l'estufatge. És venut en més del 90% dels mercats de Malawi i se'l considera científicament el millor peix per a satisfer les necessitats nutricionals bàsiques: té un preu baix, es pot preservar en sec, és més comú en les quotes de pesca i té millors propietats nutricionals que l'altre peix més habitual a Malawi, l'Oreochromis lidole (conegut com a chambo).
Com passa amb l'nsima, té també un paper cabdal en la subsistència econòmica de moltes llars del llac Malawi. Fins al tombant del segle xx al xxi, les poblacions d'aquesta espècie s'havien mantingut molt estables al llarg de 15 anys i durant aquest període suposaven un 29% de la totalitat de la pesca artesanal de moltes famílies de la zona per a obtenir ingressos. També ho és del PIB de tot l'estat, atès que les exportacions només d'aquest producte de Malawi cap a Moçambic i Zàmbia havien arribat fins a més de 24.100 tones l'any 2016; amb quotes d'usipa fins al 60% del total de peix pescat a tot l'Estat malawià.

## Referències

* ↑ Briggs, 2013, p. 45.
* 1 2 Kenneth, Irvine «The trophic ecology of the demersal fish community of lake Malawi/Niassa, Central Africa: final report covering the period from 1st March 1998 to 28th February 2002» ( PDF) (en anglès). INCO-DC: International Cooperation with Developing Countries, 2002 [Consulta: 21 maig 2024].
* ↑ FAO, 1982. Fishery Expansion Project, Malawi. Biological studies on the pelagic ecosystem of Lake Malawi. Roma. FI/DP/MLW/75/019. Tech. Rep. 4.
* ↑ The Context of Small-scale Integrated Agriculture-aquaculture Systems in Africa: A Case Study of Malaŵi. WorldFish, 1991, p. 145. ISBN 9711022656.
* ↑ Russell, Aaron J. M. (contributor). Country Case Study: Development and Status of Freshwater Aquaculture in Malawi. WorldFish, 2008, p. 2026. ISBN 978-9832346647.
* ↑ Savanguane, Barreta Carlos Velasco; Kaunda, Emmanuel; Dzanja, Joseph; Valeta, Joshua; Bofana, José «Viability Analysis of Value-Added Engraulicypris sardella Obtained Using Parboiling and Sun-Drying Processing Methods in Nkhotakota District, Malawi» (en anglès). Sustainability, 15, 6, 1-2023, pàg. 5559. DOI: 10.3390/su15065559. ISSN: 2071-1050.
* ↑ Rice, Emma; Gondwe, Edith; Bennett, Abigail. «Beyond global hunger: The food people need may not be the food they can get» (en anglès). Springer Nature, 15-12-2022. [Consulta: 25 maig 2024].
* ↑ Funge-Smith, 2018, p. 48.
* ↑ Kolding et al., Poulain, p. 59.

## Bibliografia

* Briggs, Phillip. Malawi (en anglès). Bradt Travel Guides, 2013. ISBN 978-1841624747.
* Funge-Smith, Simon. Review of the state of the world fishery resources: Inland fisheries (en anglès). Roma: FAO, 2018 (FIAF/C942 Rev. 3). ISBN 978-92-5-130793-9.
* Kolding, Jeppe; Van Zwieten, Paul; Marttin, Felix; Funge Smith, Simon; Poulain, Florence. Freshwater Small Pelagic Fish and Their Fisheries in the Major African Lakes and Reservoirs in Relation to Food Security and Nutrition (en anglès). Roma: Organització de les Nacions Unides per a l'Agricultura i l'Alimentació, 2019. ISBN 9789251308134.